CELEX: 32014R0875
Language: lv
Date: 2014-08-08 00:00:00
Title: Komisijas Īstenošanas regula (ES) Nr. 875/2014 ( 2014. gada 8. augusts ) par atsevišķu preču klasifikāciju kombinētajā nomenklatūrā

13.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 240/9
            
         KOMISIJAS ĪSTENOŠANAS REGULA (ES) Nr. 875/2014
   (2014. gada 8. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 8. augustā
      
         
            Komisijas
         
         
            un tās priekšsēdētāja vārdā –
         
            Komisijas locekle
         
         Martine REICHERTS
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Tāds izstrādājums (tā sauktais “LED panelis”) alumīnija korpusā ar aptuveniem izmēriem 40 × 40 × 7 cm, kurā ietilpst šādi komponenti:
                  
                              —
                           
                           
                              gaismas diodes (LED), iemontētas iespiestajā shēmā ar pikseļu blīvumu 72 × 72 un spilgtumu 2 000 cd/m2,
                           
                        
                              —
                           
                           
                              savienotāji strāvas padevei (ievade un izvade),
                           
                        
                              —
                           
                           
                              savienotāji datu ievadei (ievade un izvade),
                           
                        
                              —
                           
                           
                              konsoles un atveres vairāku paneļu samontēšanai kopā.
                           
                        Izstrādājums ir sagatavots lietošanai modulārajā LED video sienā. Tas neietver video procesoru.
                  
                     LED panelis, savienots vai nesavienots ar citiem paneļiem, nevar rādīt videoattēlus tieši no video avota. Tas var attēlot signālus no speciāla video procesora (tā sauktā “digitalizētāja”), kas apstrādā signālus un sadala tos pa visiem LED video sienas paneļiem.
                  Panelim, kas savienots ar video procesoru, ir spēja rādīt attēlus ļoti daudzās (281 trilj.) krāsās.
                  Sk. attēlus (1).
               
               
                  8529 90 92
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 2.b) piezīmi un KN kodu 8529, 8529 90 un 8529 90 92 formulējumu.
                  Ņemot vērā LED paneļa objektīvās pazīmes, piemēram montāžas konsoles un spēju rādīt attēlus ļoti daudzās krāsās, tas ir paredzēts savienošanai ar citiem paneļiem un speciālu ārējo video procesoru apakšpozīcijas 8528 59LED video sienā.
                  Video procesors apstrādā sākotnējo video signālu un pārsūta uz LED video sienu. Video procesors sadala kopējo video signālu pa visiem paneļiem. Ja viena paneļa nav vai tas ir bojāts, video signāls uz video sienas netiek attēlots pilnībā. Tāpēc katrs atsevišķs panelis tiek uzskatīts par visas LED video sienas darbībai būtisku daļu.
                  Izstrādājumu nav iespējams klasificēt, piemērojot XVI sadaļas 2.a) piezīmi, jo LED panelis, savienots vai nesavienots ar citiem paneļiem, var darboties, tikai savienots ar video procesoru. Tādējādi klasificēšana pozīcijā 8528 pie monitoriem vai pozīcijā 8531 pie vizuālās signalizācijas iekārtām nav iespējama.
                  Tāpēc izstrādājums klasificējams ar KN kodu 8529 90 92 pie citādām daļām aparātiem, kas minēti pozīcijā 8528.
               
            
         
      
                  
                     
               
               
                  
                     
               
            
         (1)  Attēli pievienoti tikai informācijai.